4. Samit Európska únia - Latinská Amerika a Karibik (hlasovanie) 
Pred začiatkom hlasovania o odseku 16:
Emilio Menéndez del Valle
(ES) Vážená pani predsedajúca, na konci odseku 16, za posledným riadkom, ktorý znie "narastajúcimi svetovými výzvami" navrhujem doplniť nasledujúce: "ale tiež vznikom vážnych a hlbokých hospodárskych kríz, ktoré by regionálna integrácia mohla pomôcť významným spôsobom zmierniť alebo vyriešiť".
(Ústny pozmeňujúci a doplňujúci návrh bol prijatý.)
- Pred začiatkom hlasovania o odseku 22, prvá zarážka:
Gabriela Creţu
(RO) Bola by som rada, keby ste v úvode textu odseku 22, po prvom riadku, kde sa spomína dosiahnutie miléniových rozvojových cieľov, prijali nasledujúci pozmeňujúci a doplňujúci návrh:
"vrátane rodového rozmeru s cieľom posilniť ženy a chápať ich práva;"
(Ústny pozmeňujúci a doplňujúci návrh bol prijatý)
